Mira W.

Mira Widjaja otabâ Mira Widjaya (Mira Wong) otabâ lebbi èkennal kalabân nyama pèna Mira W. (Lahèr 13 Sèptèmber 1951), panèka novèlis Indonèsia. Lahèr ḍâri kalowarghâ katoronan Tionghoa, sè èkennal mènangka sala sèttong pangarang novèl-novèl roman kasohor è Indonèsia.Suryadinata, Leo (1993). Chinese adaptation and diversity: essays on society and literature in Indonesia, Malaysia & Singapore. National University of Singapore Press. kaca 91. Eppa'na, Othniel, panèka ahli industri film è Indonèsia. Mira nolès novèl kalabân acem-macem gènrè, tamaso' roman, kriminal, bân kaoḍi'ân roma sakè'.Salmon, Claudine (1984). "Chinese Women Writers in Indonesia and their Views of Female Emancipation". Archipel. 28 (28): 149–171. Salèrana panèka dokter sabelluna dhâddhi pangarang.Sumardjo, Jakob (2007). "The Indonesian popular novel and its audience". Newsletter. 9 (25). Indonesia Circle. School of Oriental & African Studies.

 Biografi 
Mira lahèr è Jakarta tangghâl 13 Sèptèmber 1950, pottrèna produser film,  Othniel Widjaja bân binèna. Salèrana panèka ana' bungso dâri lèma' satarètanan. Kaka'na, Willy Wilianto, jhughân alako è dhunnya film. Bâkto ghi' SD, Mira ampon makalowar kaahliyân nolès, salèrana serrèng ngèrèm karyana ka majalah-majalah ana' sè kasohor. Carpèn kasohor partama Mira panèka "Benteng Kasih","Mira W: Penulis Spesialis Roman". TokohIndonesia.com (dâlem bhâsa Indonesia). Èarsipaghi ḍâri vèrsi aslina tangghâl 2012-03-31. Èaksès tangghâl 18-01-2026"Mira W". filmindonesia.or.id (dâlem bhâsa Indonesia). Konfiden Foundation. Èarsipaghi ḍâri vèrsi aslina tangghâl 2012-11-03. Èaksès tangghâl 18-01-2026 sè èterbitaghi è majalah Femina taon 1975, bâkto ghânèka salèrana ghi' akuliyah kedokteran è Univèrsitas Trisakti. Tor novèl partamana, Dokter Nona Friska, èterbitaghi mènangka carèta asambhung è majalah Dewi taon 1977, ètoro'è sareng novèl sè kapèng ḍuwâ', Sepolos Cinta Dini. Sataon saellana, salèrana nerbitaghi Cinta Tak Pernah Berhutang.Suryadinata, Leo (1995), Prominent Indonesian Chinese: Biographical Sketches (Edisi 3rd), Singapore: Institute of Southeast Asian Studies, kaca 222–223, ISBN 978-981-3055-04-9.

 Karir 
Saellana lulus dâri Trisakti, Mira dhâddhi staf pangajhâr è Univèrsitas Moestopo. Novèlla sè palèng kasohor, Di Sini Cinta Pertama Kali Bersemi, èterbitaghi taon 1980. Salèrana terros aghâbây karya, noro' buntè'na pangarang-pangarang akadhi Nh. Dini, Agatha Christie, Y. B. Mangunwijaya bân Harold Robbins. Mira, asareng Marga T, èyangghep pangarang ahli katoronan Tionghoa è Indonèsia, dhâddhi inspirasi ka pangarang-pangarang saellana, akadhi Clara Ng."Clara Ng: Menulis Itu Seperti Jalan Pedang". Tempo (dâlem bhâsa Indonesia). 30 August 2010. Èarsipaghi ḍâri vèrsi aslina tangghâl 2012-03-25. Èaksès tangghâl 18-01-2026

 Karya tolès 
Kantos taon 1995, Mira ampon nerbitaghi lebbi ḍâri 40 novèl, bânnya' ḍâri ka'dissa' ampon èkaghâbây film bân sinètron, tamaso' Dari Jendela SMP, Luruh Kuncup sebelum Berbunga, Matahari di Batas Cakrawala, Lembah Dosa, Di Sini Cinta Pertama Kali Bersemi, Ketika Cinta Harus Memilih, bân Permainan Bulan Desember.Emmerson, Donald K. (1999). Indonesia beyond Suharto: polity, economy, society, transition. M.E. Sharpe. kaca 285.

 Sombher-sombher